
REFERAT

privind aprobarea valorii Devizului General pentru lucrarea

„Amenajare strada Horea Creangă”


Primăria Municipiului Timişoara are în program execuţia lucrărilor de „Amenajare strada Horea Creangă”.

Strada arh. Horea Creangă este situată în zona de nord a municipiului Timişoara şi face legătura între strada Ion Ionescu de la Brad şi strada Constructorilor, având o lungime de aproximativ 390 m.

Strada este din pământ ceea ce conduce la desfăşurarea unei circulaţii anevoioase în perioadele umede ale anului mai ales primăvara, toamna şi iarna.

Studiul de Fezabilitate se realizează în vederea creerii unor condiţii corespunzătoare desfăşurării circulaţiei pietonilor şi autovehiculelor pe tot parcursul anului, din punct de vedere al confortului şi siguranţei utilizatorilor.Necesitatea şi oportunitatea investiţiei rezultă din cele mai sus menţionate, la acestea mai trebuie adăugat şi faptul că lucrările necesare colectării şi evacuării apelor de suprafaţă sunt total inexistente, strada având introduse reţele de gospodărie subterană.

Prin realizarea unei îmbrăcăminţi bituminoase moderne din beton asfaltic, se asigură o circulaţie corespunzătoare pe această stradă atât pentru autovehicule cât şi pentru pietoni şi o evacuare corespunzătoare a apelor de suprafaţă. De asemenea se vor amenaja zone verzi care vor îmbunătăţi condiţiile pe această stradă din punct de vedere estetic şi al microclimatului.


Studiul de Fezabilitate „Amenajare strada Horea Creangă” a fost aprobat de Consiliul Local prin HCL nr.46 din 24.02.2004.


În conformitate cu Devizul General aprobat a rezultat pentru   execuţia lucrării o valoare de 314.003,50 lei RON.


În urma licitaţiei de atribuire a contractului de execuţie, valoarea minimă ofertată a fost de 667.161,84 lei RON, depăşind valoarea  aprobată motiv pentru care nu a avut loc adjudecarea lucrării. 

Având în vedere necesitatea executării lucrărilor de amenajare a străzii Horea Creangă , prezentăm spre aprobare Devizul General cu noile valori obţinute în urma licitaţiei.

